Vier kinders sterf in gru-ongelukEen van die betrokke voertuie op die ongelukstoneel in Centurion. Vier kinders en ‘n volwassene is in die ongeluk dood. (Foto: ER24) Vier kinders en ŉ volwassene is dood in ŉ ongeluk op die N14 in Centurion. Werner Vermaak, woordvoerder van ER24, het gesê paramedici van verskeie nooddienste was omstreeks 14:00 op die toneel. Een van die voertuie het tydens die botsing in verskeie stukke gebreek. “Al die insittendes is tydens die botsing uit die voertuig geslinger. Paramedici het vier jong kinders en ŉ volwassene gevind wat op die toneel gesterf het. “Twee vroue in dieselfde voertuig is lig beseer,” het Vermaak gesê. Hulle is na ŉ nabygeleë hospitaal vir behandeling geneem. (Foto: ER24) “Die manlike bestuurder van die ander voertuig is lig beseer. Hy is op die toneel ondersoek en ook na ŉ hospitaal vir verdere behandeling geneem.” Die oorsaak van die ongeluk is in dié stadium nie bekend nie. Die polisie ondersoek die voorval.